**William Conrad** (1920–1994) var en amerikansk skuespiller og regissør, kjent fra tv-serier som *Cannon* og *Jake and the Fatman.*

Conrad medvirket i drøyt 100 film- og TV-produksjoner som skuespiller. Han har i tillegg hatt regi på rundt 30 TV-produksjoner.

Biografi
--------

Conrad ble født John William Cann i Louisville i Kentucky. Han startet karrieren i radio i slutten av 1930-årene. Tiden der ble avbrutt da han tjenestegjorde som jagerpilot under andre verdenskrig. Etter krigen vendte han tilbake til radioen og hadde etter egne utsagn rundt 7000 roller i løpet av karrieren. Han gikk over til TV i løpet av 1960-årene.

Conrad har for det meste medvirket i TV-produksjoner og i mindre grad film. Han huskes best fra rollen som privatdetektiv Frank Cannon i den amerikanske krimserien *Cannon* og som Jason 'Fatman' McCabe i krimserien *Jake and the Fatman*. Han har også hatt fortellerstemmen på en rekke kjente TV-serier som blant annet *Jaget*, *Familien Macahan* og *Buck Rogers in the 25th Century*. 

Charles McGraw og William Conrad i filmen *The Killers* (1946).
Conrad filmdebuterte i en birolle i komedien *Pillow to Post* (1945) og TV-debuterte i 1950 i det tv-sendte radioprogrammet *Escape*. Hans egentlige TV-debut kom i 1958 via en gjesteopptreden i westernserien *The Rough Riders*. Han har ved siden av ovennevnte produksjoner hatt notable roller i tv-serier som blant annet *Have Gun - Will Travel* (1962), *Alfred Hitchcock Presents* (1963), *The High Chaparral* (1970), *Barnaby Jones* (1973 & 75) og *Matlock* (1986). I 1981 hadde han hovedrollen som Nero Wolfe i krimserien *Nero Wolfe*. 

Han hadde fortellerstemmen på kjente serier som blant annet *Rocky and His Friends* (1959–60), *Kruttrøyk* (1973), *Tales of the Unexpected* (1977), *Manimal* (1983) og *The Highwayman* (1988). Han har i tillegg hatt fortellerstemmen på en rekke filmer og TV-filmer.

Conrad har spilt i en rekke filmer, deriblant *The Killers* (1946), *Body and Soul* (1947), *Sorry, Wrong Number* (1948), *Joan of Arc* (1948), og *The Naked Jungle* (1954).

Som regissør har han gjort flere episoder av serier som blant annet *Bold Venture* (1959), *This Man Dawson* (1959–1960), *Bat Masterson* (1959–1961), *Target: The Corruptors!* (1962), *77 Sunset Strip* (1963) og to episoder av *Kruttrøyk* (1963 & 1971).

Det kan også nevnes at Conrad spilte rollen som Matt Dillon i den opprinnelige radioversjonen av *Kruttrøyk*. Da serien ble overført til TV ble hans rolle gitt til James Arness.

Han ble nominert til to Emmy-priser og to Golden Globes. Alle fire gangene for rollen i tv-serien *Cannon*.

Privatliv
---------

Conrad giftet seg for tredje gang i 1980 med Tipton "Tippy" Stringer (1930–2010).

Han døde av hjertesvikt i 1994, 73 år gammel.

Referanser
----------

1. 1 2   Gemeinsame Normdatei, besøkt 30. april 2014[Hentet fra Wikidata]
2. 1 2   Autorités BnF, BNF-ID 10347260m[Hentet fra Wikidata]
3. 1 2   filmportal.de, Filmportal-ID 7388310ff32149d5ae2bdfbbb1084b5a, besøkt 9. oktober 2017[Hentet fra Wikidata]
4. 1 2   Discogs, Discogs artist-ID 1303809, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 15. desember 2014[Hentet fra Wikidata]
6. ↑  «William Conrad». *IMDb*. Besøkt 30. juli 2022.
7. ↑  «William Conrad - dir». *IMDb*. Besøkt 30. juli 2022.
8. ↑  «Shadow box». *airforce.togetherweserved.com*. Besøkt 30. juli 2022.
9. ↑  Brown, Emma (24. oktober 2010). «Tippy Stringer Huntley Conrad, charming D.C. weather beauty, dies at 80» **(engelsk)**. ISSN 0190-8286. Besøkt 30. juli 2022.
10. ↑  Bourdain, G. S. (12. februar 1994). «William Conrad, 'Fatman' Star And 'Fugitive' Voice, Dies at 73». *The New York Times* **(engelsk)**. ISSN 0362-4331. Besøkt 30. juli 2022.

Eksterne lenker
---------------

* (en) William Conrad på Internet Movie Database Rediger på Wikidata

* (sv) William Conrad i Svensk Filmdatabas Rediger på Wikidata

* (fr) William Conrad på Allociné Rediger på Wikidata

* (en) William Conrad på AllMovie Rediger på Wikidata

* (en) William Conrad hos Turner Classic Movies Rediger på Wikidata

* (en) William Conrad hos The Movie Database Rediger på Wikidata

* (en) William Conrad hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** BNE **·** MusicBrainz **·** Discogs
 |